28/07/2010 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Bases e convocatoria para a lista de aspirantes a persoal temporal, postos técnica/o de organización

Acordo da Xunta de Goberno do 08/07/2010, polo que se aproban as Bases da convocatoria para elaborar a lista de aspirantes para o posible nomeamento como funcionarios interinos e/ou laborais temporais, para postos de Técnica/o de Organización. Primeira.- Os postos para os que se elaborarán as listas de aspirantes son os seguintes: Técnica/o de Organización. Segunda.- As solicitudes para tomar parte no proceso deberán presentarse no modelo oficial que se facilitará por esta Deputación Provincial (Rexistro Xeral, Servizo de Planificación e Xestión de Recursos Humanos e na páxina web da Deputación na ligazón http://www.dicoruna.es/deputacion/impresos/personal), no prazo de vinte días naturais, contados a partir do seguinte ao da publicación das presentes Bases no Boletín Oficial da Provincia, debidamente cubertas e acompañadas dos documentos que acrediten a titulación esixida e, no seu caso, os demais requisitos que se sinalen para os postos (orixinais ou copias compulsadas). Terceira.- Rematado o prazo de presentación de solicitudes, a Presidencia da Corporación, no prazo máximo de quince días, declarará aprobada a relacións de admitidos e excluídos, que se publicará no Boletín Oficial da Provincia, establecéndose un prazo de dez días a efectos de reclamacións. Logo de rematado o dito prazo, a Presidencia aprobará a relación definitiva de admitidos e excluídos e determinará o lugar, data e hora de comezo do primeiro exercicio das probas selectivas, así como a relación nominal dos membros que compoñerán o Tribunal Cualificador, todo o que se publicará no Boletín Oficial da Provincia. Cuarta.- O Tribunal cualificador constará dun presidente, tres vogais funcionarios da Deputación e un Secretario, que haberán de cumprir os requisitos sinalados no art.60 da Lei 7/2007, do Estatuto Básico do Empregado Público, e demais normativa aplicable. O Tribunal poderá dispoñer a incorporación aos seus traballos de asesores especialistas para as probas selectivas correspondentes, limitándose os ditos asesores a prestar a súa colaboración nas súas especialidades técnicas. O Tribunal terán a categoría e o dereito a percibir as contías correspondentes, de conformidade co disposto no R. D. 462/2002 e lexislación complementaria. Quinta.- Unha vez comenzadas as probas selectivas e de conformidade coa normativa vixente, os anuncios da celebración das sucesivas probas expoñeranse nos locais nos que se celebrou a proba anterior, con doce horas de antelación, como mínimo, con respecto ao seu comenzo, se se trata do mesmo exercicio, ou de vinte e catro horas, se se trata dun novo. Unha vez que conclúa o proceso selectivo, o Tribunal formulará a súa proposta á Presidencia da Corporación, para aprobar a lista correspondente. Sexta.- En todo o non previsto nestas Bases, estarase ao disposto no Regulamento regulador da selección de persoal funcionario interino e laboral temporal desta Deputación (BOP núm.151, do 02/07/2009) e na normativa de acceso dos empregados públicos vixente. Así mesmo, estas Bases e convocatoria e cantos actos administrativos se deriven dela, poderán ser impugnados polos interesados nos casos e na forma establecidos pola Lei 30/1992, do Réxime Xurídico das Administracións Públicas e do Procedemento Administrativo Común. Sétima.- Postos, requisitos e forma de selección: Técnica/o de Organización: Escala de Admón. Especial, Subescala Técnica, Clase de Técnicos Superiores, Subgrupo A1 de persoal funcionario e Grupo I do vixente Convenio Colectivo do persoal laboral desta Deputación. Requisitos: Calquera das seguintes titulacións, sinaladas na vixente Relación de Postos de Traballo (BOP núm.7, do 13/01/2010): Licenciada/o en Dereito, Económicas, Políticas ou Empresariais; Intendente Mercantil ou Actuaria/o; Enxeñeira/o Industrial; Licenciada/o ou Enxeñeira/o en Informática; Enxeñeira/o de Telecomunicacións; Licenciada/o en Administración e Dirección de Empresas, Psicoloxía, Psicopedagoxía, Pedagoxía, Periodismo, Publicidade e Relacións Públicas, Física, Matemáticas, Química, Socioloxía ou Ciencias do Traballo.1º Exercicio obrigatorio e eliminatorio: Consistirá en contestar por escrito un cuestionario de preguntas, con respostas alternativas ou con espazo limitado para a resposta, sobre as materias obxecto do temario nun tempo máximo total de 90 minutos. A puntuación será de 0 ata 10 puntos, sendo necesario para aprobar obter un mínimo de 5 puntos.2º Exercicio obrigatorio e eliminatorio: Consistirá no desenvolvemento, a proposta do Tribunal, de diferentes supostos prácticos relacionados co contido do temario e coas funcións do posto nun tempo máximo total de 180 minutos. A puntuación será de 0 ata 10 puntos, sendo necesario para aprobar obter un mínimo de 5 puntos.3º Exercicio obrigatorio e eliminatorio: Consistirá na traducción dun texto que propoñerá o tribunal, do castelán ao galego, no tempo máximo total dunha hora. Estarán exentos de realizar este exercicio os aspirantes que acrediten posuír o curso de perfeccionamento ou o Celga 4, o que deberán acreditar presentando o diploma correspondente (orixinal ou copia compulsada) xunto coa instancia, segundo o disposto na Base Segunda. A cualificación será a de apto ou non apto. Programa: Tema 1.- A Constitución Española de 1978: Os poderes do Estado. A Coroa. As Cortes Xerais. O Goberno e a Administración. O poder xudicial na Constitución. Tema 2.- As fontes do Dereito Público: as leis e as súas clases. Disposicións do Executivo con rango de Lei. Os tratados internacionais. Tema 3.- As fontes do Dereito Administrativo: o regulamento e a potestade regulamentaria. Clases de regulamentos. Os límites da potestade regulamentaria e o seu control. Tema 4.- A autonomía galega: orixe e evolución. o Estatuto de Autonomía de Galicia. O Goberno da Comunidade Autónoma. O Parlamento de Galicia. Sistema electoral. Funcións do Parlamento. O control parlamentario da acción do Goberno. Tema 5.- Réxime local español. Principios constitucionais e regulación xurídica. Tema 6.- O acto administrativo: Concepto, clases e elementos. Requisitos, eficacia, nulidade e anulabilidade dos actos administrativos. Tema 7.- O procedemento administrativo común: Concepto e natureza. Iniciación, ordenación, instrución e terminación. Recursos administrativos: Principios xerais e clases. Tema 8.- A función pública local: bases do seu réxime xurídico. Persoal funcionario e persoal laboral. Sistemas de acceso - provisión de postos de traballo. Promoción. A carreira administrativa. Os plans de emprego. Situacións administrativas dos funcionarios. Dereitos e deberes dos funcionarios públicos locais. Réxime de incompatibilidades. Responsabilidade e réxime disciplinario. Tema 9.- As Facendas Locais. Clasificación dos ingresos. Ordenanzas Fiscais. Réxime xurídico do gasto público local. Os orzamentos locais: estrutura e formación, elaboración, tramitación e aprobación. Modificacións orzamentarias. Contabilidade e contas. Tema 10.- Contratación Pública nas Entidades Locais: Clasificación dos contratos. Réxime xurídico. Disposicións xerais sobre adxudicación, perfección, formalización, execución, modificación, extinción e invalidez dos contratos. Tema 11.- A Implantación da Administración Electrónica na Administración Local. Protección de datos de carácter persoal nas Entidades Locais. Tema 12.- As funcións e os procesos administrativos: Funcións básicas das administracións públicas. Análise de funcións. Os procesos administrativos: Análise e racionalización, representación gráfica e soporte documental. Manuais de procedemento. Tema 13.- 4. A innovación e a reingeniería de procesos: Innovación. Identificación de procesos a innovar. Tecnoloxía. A visión do novo proceso. Deseño do novo proceso; prototipo. Ferramentas para a reingeniería de procesos. Implicacións para a xestión. Tema 14.- Os sistemas de control e de información nas organizacións públicas: As dimensións do control na Administración Pública. Control de xestión e cadros de dirección. O control sobre as dimensións organizativas. Tema 15.- Estratexias de mellora organizativa: Os axentes do cambio. Macro-estratexias de cambios: os procesos de modernización administrativa. Micro-estratexias de cambio: o método da auditoría operativa. Tema 16.- Dirección e xestión de proxectos. Tipos de proxectos. Dimensións. Fases dun proxecto: Detección de oportunidades. Preparación da oferta. Presentación e adxudicación. Execución dos traballos. Peche do proxecto. Tema 17.- Metas e obxectivos: O papel da xerencia. Metas de longo alcance e plans estratéxicos. Metas organizacionales específicas. Obxectivos departamentais. Tema 18.- A planeación da acción: A necesidade de plans de acción. Desenvolvemento dun plan de acción. A responsabilidade da administración. Autoridades. Tema 19.- A perspectiva de aprendizaxe e crecemento. As capacidades dos empregados. Indicadores clave sobre os empregados. Perfeccionamento do persoal. As capacidades dos sistemas de información. Motivación, delegación de poder e coherencia de obxectivos. Tema 20.- Revisión e avaliación: A necesidade de avaliación do desempeño. A revisión periódica da administración por obxectivos: avaliación do proceso. A revisión individual: avaliación do desempeño global. Problemas e consecuencias. Tema 21.- A estrutura das organizacións: O concepto de organización. O deseño e os tipos de estruturas organizativas. A estrutura organizativa e a continxencia. Tema 22.- Formas organizativas das unidades de negocio: Unidades laterais fronte a unidades funcionais. Outras formas de organización. A organización do traballo: A involucración. O traballo en equipo e os equipos de traballo. A coordinación do traballo. Modelos organizativos na era da información. Tema 23.- O concepto de calidade: Que é a calidade? Calidade, Para quen?: Calidade percibida, producida e realizada. A calidade na Administración Pública. Ferramentas básicas na mellora da calidade. Tema 24.- A calidade percibida e as cartas de servizos: As dimensións ou atributos principais da calidade percibida. As cartas de servizos ao cidadán. ¿Como medir? ¿Que índices utilizar?. A mellora continua. Aplicación na Administración Pública. Grupos de mellora. Tema 25.- Os sistemas de calidade. Definicións e conceptos. Modelos de referencia. ISO- EFQM. Os sistemas de calidade na xestión e mellora continua das administracións públicas. Principios e técnicas. Modelos globais e estratexias parciais. A calidade e a xestión do cambio. Tema 26.- Os Sistemas de Información na empresa. Que entendemos a diario de Información (SI) dunha Administración Pública. O SI e a cadea de valor. O SI e os demais sistemas na Administración. O papel das Tecnoloxías da Información (TI). Planificación de TI/SI. Esquema xeral do procedemento. Fases. Implicacións para a Dirección. Implicacións organizativas. Tema 27.- Metodoloxías de planificación, análise, deseño, desenvolvemento e mantemento de sistemas de información. Metodoloxías tradicionais. Metodoloxías estruturadas. Metodoloxías orientadas a obxectos. A metodoloxía MÉTRICA do Consello Superior de Informática. Tema 28.- A implantación dun programa de xestión do Cadro de Mando Integral. O lanzamento do programa do cadro de mando integral. A dinámica: mobilizar á organización. A construción dun sistema de xestión integrada. Tema 29.- Estrutura de datos e da información. Unidade de información. Medida da información. Codificación e rendemento. Estruturas de datos. Tipos de datos. Tipos abstractos de datos. Algoritmos de manipulación. Estruturas de ficheiros. Xestión de ficheiros. Tema 30.- Bases de datos. Conceptos. Clases. Os sistemas de xestión de bases de datos. Administración de bases de datos. Xestión de táboas e espazos de datos. As salvagardas. Os accesos. Dicionarios de datos. Bases de datos relacionales. Normalización e integridade. Bases de datos distribuídas. Tema 31.- Técnicas de análises e deseño. Diagramas de contexto. Diagramas de fluxo de datos. Modelización das arquitecturas da información. Diagramas de estrutura. Diagramas de estado. Dicionarios de datos. Diagramas de obxectos. Deseño de programas. Deseño de estruturas e algoritmos. Descomposición modular. Técnicas To-Down. Técnicas Botto-Up. Técnicas de estructuración. Jerarquización de decisións e operacións. Tema 32.- Telemática e redes de comunicacións. Arquitectura de redes. Capas, servizos e protocolos. Pilas de protocolos. Netware. TCP/IP. Outros. LANs e WANs. Sistemas de xestión de rede. Hosting-Housing. Tema 33.- Ofimática. Tratamento da información da oficina. Ofimática integrada. Análise ofimático. Procesadores de textos. Follas de cálculo. Bases de Datos. Correo electrónico. Navegadores. Axendas. Presentacións. Sistemas documentais. Paquetes ou suites ofimáticas: ferramentas e aplicacións. Tema 34.- A seguridade nas tecnoloxías da información. Obxectivos, estratexias, políticas, organización e planificación. A avaliación e certificación da seguridade das tecnoloxías da información; criterios de avaliación e certificación da seguridade das tecnoloxías da información. Tema 35.- Xestión dos datos corporativos. Almacén de datos. (Data-Warehouse). Arquitectura OLAP. Minería de datos. Xeración de informes á dirección. Estratexias CRM (Customer Relationship Management): conceptos, vantaxes e impacto na organización. Os sitemas ERP (Enterprise Resource Planning). Tema 36.- Redes sociais. Blogs. Web 2.0. HTML5. Aplicacións na nube (cloud computing). Buscadores de Internet. Posicionamento en buscadores (SEO). Mercadotecnia e publicidade en Internet. A Coruña, 20 de xullo de 2010 O Presidente Salvador Fernández Moreda O Secretario José Luis Almau Supervía